DA Den Europæiske Unions Tidende L 17/1

KOMMISSIONENS FORORDNING (EU) Nr. 36/2014

af 16. januar 2014

om ændring af bilag II og III til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for aminopyralid, chlorantraniliprol, cyflufenamid, mepiquat, metalaxyl-M, propamocarb, pyriofenon og quinoxyfen i eller på visse produkter

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), og

ud fra følgende betragtninger:

(1) I bilag II og del B i bilag III til forordning (EF) nr. 396/2005 er der fastsat maksimalgrænseværdier for metalaxyl-M og quinoxyfen, og i del A i bilag III til nævnte forordning er der fastsat maksimalgrænseværdier for aminopyralid, chlorantraniliprol, cyflufenamid, mepiquat, pencycuron og propamocarb. For så vidt angår pyriofenon, var der ikke fastsat nogen specifikke maksimalgrænseværdier, og stoffet er heller ikke omfattet af bilag IV til nævnte forordning, hvorfor standardværdien på 0,01 mg/kg har fundet anvendelse.

(2) Der er i forbindelse med en procedure for godkendelsen af anvendelse af et plantebeskyttelsesmiddel, der indeholder aktivstoffet chlorantraniliprol på rødbeder, gulerødder, knoldselleri, peberrod, jordskokker, pastinakker, persillerod, skorzonerrod, kålroer, majroer og andre rødder og rodknolde (undtagen sukkerroer og radiser), indgivet en ansøgning i henhold til artikel 6, stk. 1, i forordning (EF) nr. 396/2005 om ændring af de gældende maksimalgrænseværdier.

(3) Der blev også indgivet sådanne ansøgninger, for så vidt angår cyflufenamid på kernefrugter (undtagen æbler og pærer), drueagurker og cucurbitae med ikke spiselig skræl (undtagen meloner), for så vidt angår mepiquat på havre, hvede og animalske produkter i betragtning af restkoncentrationer i foder som følge af anvendelsen af mepiquat på hvede, rug og byg, for så vidt angår metalaxyl-M på solbær og ribs, for så vidt angår pencycuron på kartofler; for så vidt angår propamocarb på salatsennep og porrer, og for så vidt angår pyriofenon på spisedruer og druer til vinfremstilling, byg, havre, rug og hvede.

(4) I overensstemmelse med artikel 6, stk. 2 og 4, i forordningen (EF) nr. 396/2005 blev der indgivet en ansøgning vedrørende aminopyralid i animalske produkter i betragtning af restkoncentrationer i foder som følge af anvendelsen af aminopyralid på græsmarker. Ansøgeren hævder, at den godkendte anvendelse af aminopyralid på græsmarker i USA, Canada, Bolivia, Argentina og Brasilien medfører højere restkoncentrationer end de maksimalgrænseværdier, der er fastsat i forordning (EF) nr. 396/2005, og at det er nødvendigt at fastsætte højere maksimalgrænseværdier for restkoncentrationer for at undgå handelsbarrierer for importen af disse animalske produkter.

(5) Sådanne ansøgninger blev også indgivet for chlorantraniliprol på oliefrø (undtagen jordnødder, sojabønner og bomuldsfrø) og for quinoxyfen på humle. I begge tilfælde hævder ansøgerne, at den godkendte anvendelse af stofferne på sådanne afgrøder i USA medfører højere restkoncentrationer end de maksimalgrænseværdier, der er fastsat i forordning (EF) nr. 396/2005, og at det er nødvendigt at fastsætte højere maksimalgrænseværdier for restkoncentrationer for at undgå handelsbarrierer for importen af disse oliefrø.

(6) I overensstemmelse med artikel 8 i forordning (EF) nr. 396/2005 har de berørte medlemsstater evalueret disse ansøgninger, og evalueringsrapporterne er sendt til Kommissionen.

(7) Den Europæiske Fødevaresikkerhedsautoritet ("autoriteten") har vurderet ansøgningerne og evalueringsrapporterne, idet den især undersøgte risiciene for forbrugerne og, hvor det var relevant, for dyr, og den har afgivet begrundede udtalelser om de foreslåede maksimalgrænseværdier (2). Autoriteten har sendt udtalelserne til Kommissionen og medlemsstaterne og offentliggjort dem.

(8) Autoritetens konklusion var, at det ikke er nødvendigt med en ændring af de gældende maksimalgrænseværdier for mælk, æg, fjerkræ og svineprodukter, for så vidt angår anvendelsen af aminopyralid på græsmarker. Med hensyn til anvendelsen af chlorantraniliprol på oliefrø og anvendelsen af pencycuron på kartofler, konkluderede autoriteten, at de forelagte data ikke er tilstrækkelige til at fastsætte en ny maksimalgrænseværdi. Med hensyn til anvendelsen af propamocarb på porrer anbefaler autoriteten ikke at fastsætte den foreslåede maksimalgrænseværdi, da en risiko for forbrugerne ikke kan udelukkes. Desuden foreligger der ikke data, der støtter den tilsigtede overbrusning. De gældende maksimalgrænseværdier bør derfor forblive uændrede.

(9) Hvad angår alle andre ansøgninger, konkluderede autoriteten, at alle datakrav var opfyldt, og at de ændringer af maksimalgrænseværdierne, som ansøgerne havde anmodet om, var acceptable med hensyn til forbrugersikkerheden på grundlag af en vurdering af forbrugereksponeringen for 27 specifikke europæiske forbrugergrupper. Der blev taget hensyn til de nyeste oplysninger om stoffernes toksikologiske egenskaber. Der kunne ikke påvises nogen risiko for, at det acceptable daglige indtag (ADI) eller den akutte referencedosis (ARfD) overskrides, hverken ved livslang eksponering for disse stoffer gennem forbrug af alle fødevareprodukter, der kan indeholde stofferne, eller ved kortvarig eksponering gennem et ekstremt forbrug af de pågældende afgrøder og produkter.

(10) For så vidt angår aminopyralid, foreslog autoriteten implementeringen af Codex-maksimalgrænseværdier (CXL) for animalske fødevarer som alternativ til de ændringer af maksimalgrænseværdierne, som ansøgeren har ansøgt om, idet CLX er baseret på de samme videnskabelige overvejelser. Disse CXL'er er sikre for forbrugerne i Unionen og bør derfor optages i forordning (EF) nr. 396/2005 som maksimalgrænseværdi.

(11) På baggrund af autoritetens begrundede udtalelser og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 14, stk. 2, i forordning (EF) nr. 396/2005.

(12) Forordning (EF) nr. 396/2005 bør derfor ændres i overensstemmelse hermed.

(13) Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE FORORDNING:

Artikel 1

Bilag II og III til forordning (EF) nr. 396/2005 ændres som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. januar 2014. På Kommissionens vegne José Manuel BARROSO Formand

(1) EUT L 70 af 16.3.2005, s. 1

(2) EFSA's videnskabelige rapporter foreligger online: http://www.efsa.europa.eu:

"Reasoned opinion on the modification of the existing MRLs for aminopyralid in food commodities of animal origin." EFSA Journal 2013;11(6):3271 [35 ff.]. doi:10.2903/j.efsa.2013.3271.

"Reasoned opinion on the modification of the existing MRLs for chlorantraniliprole in several root and tuber vegetables and oilseeds." EFSA Journal 2013;11(7):3296 [36 ff.]. doi:10.2903/j.efsa.2013.3296.

"Reasoned opinion on the modification of the existing MRLs for cyflufenamid in pome fruits, cucurbits (inedible peel) and gherkins." EFSA Journal 2013;11(7):3336 doi:10.2903/j.efsa.2013.3336.

"Reasoned opinion on the modification of the existing MRLs for mepiquat in oats, wheat and food commodities of animal origin." EFSA Journal 2013;11(6):3275 [40 ff.]. doi:10.2903/j.efsa.2013.3275.

"Reasoned opinion on the modification of the existing MRLs for metalaxyl-M in currant (red, black and white)." EFSA Journal 2013;11(7):3297 [25 ff.]. doi:10.2903/j.efsa.2013.3297.

"Reasoned opinion on the modification of the existing MRL for pencycuron in potatoes." EFSA Journal 2012;10(12):3011 [21 ff.]. doi:10.2903/j.efsa.2012.3011.

"Reasoned opinion on the modification of the existing MRLs for propamocarb in rocket and leek." EFSA Journal 2013;11(6):3255 [32 ff.]. doi:10.2903/j.efsa.2013.3255.

"Reasoned opinion on the setting of new MRLs for pyriofenone in cereals, grapes and animal products." EFSA Journal 2013;11(7):3342 [23 ff.]. doi:10.2903/j.efsa.2013.3342.

"Reasoned opinion on the modification of the existing MRL for quinoxyfen in hops." EFSA Journal 2013;11(7):3343 [22 ff.]. doi:10.2903/j.efsa.2013.3343.